Da gentañ, en XVIIIvet  kantved, pa oa bet disklêriet dizalc'hted Stadoù-Unanet Amerika, ne oa nemet 13 stad unanet, anezho trizek trevadenn d'ar Rouantelezh Unanet. Tamm-ha-tamm eo savet o niver betek tizhout 50, abalamour d'an tachennoù gounezet er c'hornôg hag er su. An div stad diwezhañ erruet en Unaniezh, Alaska ha Hawaii, a zo distag o ziriad diouzh ar peurrest eus ar vro. Alaska 'zo e penn gwalarn Kanada ha Hawaii 'zo un enezeg er Meurvor Habask.